Philippe Gilbert

Philippe Gilbert (s. 5. heinäkuuta 1982 Verviers) on belgialainen maantiepyöräilijä, joka kilpaili ammattilaisena vuosina 2003–2022. Hän ajoi Française des Jeux -joukkueessa 2003–2008, Omega Pharma-Lotto -tallissa 2009–2011, BMC Racing Teamissa 2012–2016, Quick-Step Floors / Deceuninck–Quick-Step -tallissa 2017−2019 ja Lotto Soudalissa 2020–2022. Hän voitti maantieajon maailmanmestaruuden sekä yhden päivän monumentit Liège–Bastogne–Liègen, Flanderin ympäriajon, Pariisi–Roubaix'n ja kahdesti Lombardian ympäriajon. Gilbert tunnetaan klassikkokilpailujen erikoismiehenä. Hän voitti Pariisi–Tours-ajon vuosina 2008 ja 2009. Vuonna 2008 hän voitti kilpailun oltuaan loppukirissä paras viiden ajajan kärkiryhmästä ja vuonna 2009 oltuaan paras kolmen ajajan kärkiryhmästä. Syksyllä 2009 hän voitti myös Lombardian ympäriajon kukistettuaan loppukirissä irtiottokumppaninsa Samuel Sanchezin. Seuraavana vuonna hän voitti Amstel Gold Racen sekä uudelleen Lombardian ympäriajon pudotettuaan irtiottokumppaninsa Michele Scarponin viimeisessä nousussa. Vuonna 2011 hän voitti jälleen Amstel Gold Racen kukistettuaan Joaquim Rodríguezin kilpailun päättäneessä Caubergin nousussa. Muutamaa päivää myöhemmin hän voitti La Flèche Wallonne -klassikon karattuaan Mur du Hyun lopunousussa selvään voittoon. Seuraavana sunnuntaina hän voitti Liège–Bastogne–Liègen kukistettuaan loppukirissä Fränk ja Andy Schleckin. Häntä ennen kaikki kolme Ardennien klassikkoa oli samana vuonna voittanut vain Davide Rebellin. Hän voitti Amstel Gold Racen kolmannen kerran 2014 karattuaan irtiottoon Caubergin nousussa kolme kilometriä ennen maalia. Hän voitti 55 kilometrin sooloajon jälkeen Flanderin ympäriajon 2017; toiseksi sijoittunut Greg Van Avermaet hävisi 29 sekuntia. Hän voitti 2017 Amstel Gold Racen neljännen kerran kukistettuaan loppukirissä irtiottokumppaninsa Michał Kwiatkowskin. Hän voitti Pariisi–Roubaix'n 2019 kukistettuaan loppukirissä irtiottokumppaninsa Nils Polittin Gllbert voitti lisäksi Clásica de San Sebastiánin 2011, Omloop Het Volk -ajon vuosina 2006 ja 2008, Belgian maantie- ja aikaajomestaruuden 2011 sekä Pekingin ympäriajon 2014. Italian ympäriajossa 2009 hän voitti 20. etapin karattuaan irtiottoon 2,7 kilometrin loppunousussa. Espanjan ympäriajossa 2010 hän voitti niin ikään nousuun päättyneen kolmannen etapin. Hän voitti myös kilpailun 19. osuuden. Ranskan ympäriajossa 2011 hän voitti ensimmäisen etapin. Espanjan ympäriajossa 2012 hän voitti yhdeksännen ja 19. etapin. Saman vuoden MM-kilpailuissa Limburgissa hän voitti maantieajon maailmanmestaruuden karattuaan kärkiryhmästä Caubergin nousussa. Italian ympäriajossa 2015 hän voitti 12. ja 18. etapin, Espanjan ympäriajossa 2019 12. ja 17. etapin. Gilbert voitti UCI World Tourin kokonaiskilpailun 2011. Hänet valittiin Belgian vuoden miesurheilijaksi 2009, 2010 ja 2011. == Saavutuksia == ;2003 :Tour de l'Avenir, pistekilpailun ja 9. etapin voitto ;2004 :Pariisi–Correze, kokonaiskilpailun voitto :Tour Down Under, 3. etapin voitto :Pariisi–Bryssel, toinen :Grand Prix de Wallonie, toinen ;2005 :Tour du Haut Var, voitto :Trophee des Grimpeurs, voitto :Polynormand, voitto :Dunkerquen neljän päivän ajo, 2. etapin voitto :Välimeren ajo, 2. etapin voitto :Milano–San Remo, kuudes ;2006 :Omloop Het Volk, voitto :Grand Prix de Fourmies, voitto :Grand Prix de Wallonie, voitto :Dauphiné Libéré, 2. etapin voitto :Eneco Tour, kokonaiskilpailussa neljäs, 7. etapin voitto :GP d'Isbergues, toinen ;2007 :Tour du Limousin, 1. etapin voitto :Maantieajon MM- kilpailu, kahdeksas ;2008 :Pariisi–Tours, voitto :Omloop Het Volk, voitto :Vuelta a Mallorca, kokonaiskilpailun sekä etappien 1 (Trofeo Mallorca) ja 4 (Trofeo Soller) voitto :GP Fina–Fayt-le-Franc, voitto :Tour Down Under, mäkikilpailun voitto :Brabantse Pijl, toinen :Milano–San Remo, kolmas :Ranskan ympäriajo, 1. etapilla toinen :Espanjan ympäriajo, 6. etapilla toinen :Maantieajon MM-kilpailu, viidestoista :Circuit Franco-Belge, kirikilpailun voitto, kokonaiskilpailussa neljäs ;2009 :Flanderin ympäriajo, kolmas :Amstel Gold Race, neljäs :Liège–Bastogne–Liège, neljäs :Italian ympäriajo, 20. etapin voitto :Ster Elektrotoer, kokonaiskilpailun ja 4. etapin voitto :Espanjan ympäriajo, 11. etapilla toinen :Maantieajon MM-kilpailu, kuudes :Coppa Sabatini, voitto :Pariisi-Tours, voitto :Giro del Piemonte, voitto :Lombardian ympäriajo, voitto ;2010 :Gent–Wevelgem, kolmas :Flanderin ympäriajo, kolmas :Amstel Gold Race, voitto :La Flèche Wallonne, kuudes :Liège–Bastogne–Liège, kolmas :Belgian ympäriajo, 1. etapin voitto :Espanjan ympäriajo, 3. ja 19. etapin voitto :Giro del Piemonte, voitto :Lombardian ympäriajo, voitto ;2011 :Volta ao Algarve, 1. etapin voitto :Montepaschi Strade Bianche, voitto :Tirreno–Adriatico, 5. etapin voitto :Milano – San Remo, kolmas :Brabantse Pijl, voitto :Amstel Gold Race, voitto :La Flèche Wallonne, voitto :Liège–Bastogne–Liège, voitto :Belgian ympäriajo, kokonaiskilpailun ja 3. etapin voitto :Ster ZLM Toer, kokonaiskilpailun ja 4. etapin voitto :Maantieajon Belgian-mestaruus :Aika-ajon Belgian-mestaruus :Ranskan ympäriajo, 1. etapin voitto, 5. ja 8. etapilla toinen :Clásica de San Sebastián, voitto :Eneco Tour, kokonaiskilpailussa toinen, 3. etapin voitto :Grand Prix Cycliste de Quebec, voitto :Grand Prix Cycliste de Montréal, kolmas :Grand Prix de Wallonie, voitto :Lombardian ympäriajo, kahdeksas ;2012 :Amstel Gold Race, kuudes :La Flèche Wallonne, kolmas :Espanjan ympäriajo 2012, 9. ja 19. etapin voitto :Maantieajon maailmanmestaruus, joukkueaika- ajossa hopeaa ;2013 :Brabantse Pijl, toinen :Amstel Gold Race, viides :Liège–Bastogne–Liège, seitsemäs :Belgian ympäriajo, kokonaiskilpailussa kolmas :Espanjan ympäriajo, 12. etapin voitto, 7. etapilla toinen :MM- kilpailut, maantieajossa yhdeksäs ;2014 :Brabantse Pijl, voitto :Amstel Gold Race, voitto :Liège–Bastogne–Liège, kahdeksas :Belgian ympäriajo, pistekilpailun voitto :Ster ZLM Toer, kokonaiskilpailun sekä prologin ja 3. etapin voitto :MM-kilpailut, maantieajossa seitsemäs :Lombardian ympäriajo, seitsemäs :Pekingin ympäriajo, kokonaiskilpailun ja 2. etapin voitto ;2015 :Tour du Haut Var, kokonaiskilpailussa toinen, pistekilpailun voitto :Brabantse Pijl, kolmas :Italian ympäriajo, 12. ja 18. etapin voitto, 3. etapilla kolmas :Grand Prix Cerami, voitto :Tour de Wallonie, 3. etapin voitto :Clásica de San Sebastián, toinen :MM-kilpailut, maantieajossa kymmenes ;2016 :Vuelta a Murcia, voitto :Luxemburgin ympäriajo, kokonaiskilpailussa toinen, pistekilpailun sekä 2. ja 4. etapin voitto :Maantieajon Belgian-mestaruus ;2017 :Dwars door Vlaanderen, toinen :E3 Harelbeke, toinen :De Pannen kolmen päivän ajo, kokonaiskilpailun ja 1. etapin voitto :Flanderin ympäriajo, voitto :Amstel Gold Race, voitto :Sveitsin ympäriajo, 2. etapin voitto ;2018 :Omloop Het Nieuwsblad, viides :Le Samyn, toinen :E3 Harelbeke, toinen :Flanderin ympäriajo, kolmas :Ranskan ympäriajo, 5. etapilla kolmas :Grand Prix d'Isbergues, voitto ;2019 :Tour de la Provence, 3. etapin voitto :Pariisi–Roubaix, voitto :Espanjan ympäriajo, 12. ja 17. etapin voitto ;2021 :Omloop Het Nieuwsblad, viides ;2022 :Dunkerquen neljän päivän ajo, kokonaiskilpailun ja 3. etapin voitto == Lähteet == *Philippe Gilbert Trap–Friis-tietokannassa *Philippe Gilbert Cycling Archives -tietokannassa *Philippe Gilbert Pro Cycling Stats -sivustolla === Viitteet === == Aiheesta muualla == *Virallinen sivusto Luokka:Belgialaiset maantiepyöräilijät Luokka:Vuonna 1982 syntyneet Luokka:Elävät henkilöt